**121/2019. (IV.23.) GVB sz. határozat**

A Gazdasági és Városstratégiai Bizottság megtárgyalta a „Javaslat Szombathely város területén forgalmi rend változtatásokkal kapcsolatos döntések meghozatalára” című előterjesztést, és az alábbi döntést hozza:

1. A Bizottság a Szombathely, Semmelweis Ignác utcai csomópontok beláthatósági vizsgálata tárgyában támogatja, hogy a Nádasdy F. u. – Semmelweis I. utcai csomópontban a meglévő „Elsőbbségadás kötelező” közúti jelzőtáblák helyett kerüljenek ki „ÁLLJ! Elsőbbségadás kötelező” közúti jelzőtáblák és a hozzátartozó burkolati jelek, valamint a csomópont Semmelweis I. utcai ágán lévő kijelölt gyalogos átkelőhely előtt 10,00 m-re „Megállni tilos” közúti jelzőtábla.
2. A Bizottság egyet ért azzal, hogy a Maros u. - Szófia u. kereszteződésben 10 t súlykorlátozó közúti jelzőtábla kerüljön kihelyezésre, amely által az érintett lakóövezetben tiltott lesz a 10 t-t meghaladó gépjárművekkel a behajtás.
3. A Bizottság támogatja, hogy a Szombathely, Deák Ferenc u. 76/D. mellett a garázsok előtti szakaszon, azoktól 8,00 m-re 2 db hajlított csőkorlát elemek kerüljön kihelyezésre.
4. A Bizottság egyetért azzal, hogy a KRESZ 61. ábra szerinti „Várakozni tilos” közúti jelzőtábla kerüljön kihelyezésre a Justitia u. 2. szám előtti útszakaszon az út mindkét oldalán, amely hatálya alatt mozgáskorlátozott személyt szállító jármű várakozhat.
5. A Bizottság támogatja, hogy a Mátyás király utcában a Légszeszgyár utcai csomópont oldalán mindkét irányban várakozási tilalom legyen bevezetve 30-30 m hosszban.
6. A Bizottság egyetért azzal, hogy az Engels F. utca Rohonci út felöli szakaszán megállási korlátozás kerüljön bevezetésre a Rohonci út 14. szám mellett.
7. A Bizottság felkéri a polgármestert, hogy az 1-6. pontban foglalt döntések érdekében a szükséges intézkedések megtételéről gondoskodjon.
8. A Bizottság felkéri a polgármestert, hogy a soron következő bizottsági ülésre a Sági utca-Maros utcai csomópontban az alárendelt irányok megváltoztatása vizsgálatának eredményét terjessze elő.

**Felelős:** Dr. Puskás Tivadar, polgármester

Lendvai Ferenc, a bizottság elnöke

Illés Károly, alpolgármester

(a végrehajtásért: Lakézi Gábor, a Városüzemeltetési Osztály vezetője)

**Határidő:** 1-6. pontok: 2019. június 15.

8. pont: soron következő bizottsági ülés